CELEX: 62020TN0671
Language: fi
Date: 2020-11-09 00:00:00
Title: Asia T-671/20: Kanne 9.11.2020 – OA v. ETSK

11.1.2021   
            
            
               FI
            
            
               Euroopan unionin virallinen lehti
            
            
               C 9/30
            
         
      Kanne 9.11.2020 – OA v. ETSK
      (Asia T-671/20)
      (2021/C 9/43)
      Oikeudenkäyntikieli: ranska
      
         Asianosaiset
      
      
         Kantaja: OA (edustajat: asianajajat Casado García-Hirschfeld ja Aboudi)
      
         Vastaaja: Euroopan talous- ja sosiaalikomitea (ETSK)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan käsiteltävänä olevan kanteen tutkittavaksi
               
            
                  —
               
               
                  kumoamaan 5.12.2019 tehdyn riidanalaisen päätöksen, joka on vahvistettu kantajan 5.3.2020 tekemällä hylkäämispäätöksellä
               
            
                  —
               
               
                  määräämään 30 000 euron korvauksen aineettomasta vahingosta ja 25 000 euron korvauksen aineellisesta vahingosta
               
            
                  —
               
               
                  velvoittamaan vastaajan korvaamaan oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka koskee hallinnollisten tutkimusten ja kurinpidon alalla säädettyjen menettelytakeiden rikkomista sekä puolueettomuuden periaatteen ja hyvän hallinnon periaatteen loukkaamista. Kantaja väittää tältä osin, että hallinnolliseen tutkimukseen, jonka kohteena hän on, liittyy useita muoto- ja menettelyvirheitä.
               
            
                  2)
               
               
                  Toinen kanneperuste, joka koskee suhteellisuusperiaatteen loukkaamista ja ilmeistä arviointivirhettä sekä harkintavallan väärinkäyttöä.